
ДО

ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА
от Мирослав Митков Янчев – Кмет на Община Златоград

Относно: Получено писмо от „Б**** Д**“ ** относно инсталиране и обслужване на АТМ 
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
В Общинска администрация – Златоград е постъпило писмо от „Б**** Д**“ **, с което ни уведомяват, че след извършен финансов анализ на инсталираното термално устройство (АТМ) на сградата на Н* „П***** 1***“ в с.Старцево, се констатира сериозна нерентабилност и загуба за банката. В резултат на това се предвижда прекратяване предоставянето на услугите на АТМ-а и последващото му демонтиране.

Съгласно представените от банката данни, средно-месечно за целия период се извършват 1 669 операции, което не покрива разходите за неговото обслужване.
Към 15 декември 2024 г. населението на с. Старцево по постоянен адрес е 2 181 души, според данни на ЕСГРАОН. В него функционират обществени институции, учебни заведения и търговски обекти, които разчитат на удобен достъп до банкови услуги. Освен това, голяма част от жителите на населеното място са трудово заети и пенсионери, които използват банкомата за получаване на трудови възнаграждения, социални плащания и други финансови операции.
В тази връзка, с цел запазване на банкомата в населеното място, от банката предлагат сключване на договор между Община Златоград и Банката за обслужване и поддръжка на АТМ срещу заплащане на месечна такса в размер на 500 лв. При сключване на такъв договор, „Б****** Д**“ ** се ангажира с подмяна и оптимизиране на сега действащото устройство.
Предвид значимостта на услугата за жителите на с. Старцево и липсата на алтернативни възможности за теглене на пари в брой, предлагам Общинският съвет да разгледа възможността Общината да поеме разходите по поддръжката на банкомата чрез сключване на договор с „Б****** Д**“ **. В случай на сключване на договора, от общинския бюджет ще се поеме финансово задължение в размер на 6 000 лв. годишно, а за 2025 г. – в размер на 5 000 лв. (считано от 1 март 2025 г.).
С оглед на гореизложеното и при положително становище, предлагам следния проект на решение:
На основание чл.21, ал.1, т. 8 и т.23 и ал.2 от Закона за местното самоуправление и местната администрация, Общински съвет – Златоград
РЕШИ:
1. Дава съгласие за сключване на договор с „Б***** Д**“ ** за осигуряване на  обслужване и поддръжка на АТМ в  с.Старцево, срещу заплащане на месечна такса в размер на 500 лв.
2. Възлага на Кмета на Община Златоград да предприеме необходимите действия по сключването на договора.

3. Разходите по изпълнението на настоящото решение да се предвидят в бюджета на Община Златоград.

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

